
Rhan 1: Rhesymeg
[image: ]Dewisaf y llyfr ‘Rydyn ni’n mynd i Hela Arth’ gan Michael Rosen a Helen Oxenbury ond cyfieithiad Cymraeg Mair Treharne. Bwriadaf ddarllen y llyfr yma i blant oed derbyn/ Bl.1. Wrth ddarllen y stori byddaf yn pwysleisio’r defnydd o ail-adrodd i’r plant drwy enghreifftio a modelu ‘Rydyn ni’n…’. Wrth gyflwyno’r nodwedd iaith yma, yn y pendraw mi fydd yn gymorth i’r plant wrth iddynt adrodd y stori allan a’i hatgyfnerthu mewn ffurfiau gwahanol. 
Gwelais yn y llyfr wrth gynllunio’r dasg roedd hefyd defnydd o iaith symud megis berfenwau gwrywaidd a benywaidd ‘drosto, odano’, ‘drosti, odani’. Un math o gymorth mae’r llyfr yn cynnig yw tudalennau lliw i gyfleu pryd a beth mae’r teulu yn trafferthu gyda. Defnyddiwyd yr awduron atalnodi er enghraifft ebychnod mewn ffurf a fydd yn berthnasol i’r plant , gan ei rhoi ar ddiwedd ansoddair neu air sy’n cyfleu pryder/trafferth “O na!’”. 
Mae’r llyfr hefyd yn rhoi’r gallu i mi gwestiynu’r plant a datblygu ei ddychymyg trwy ofyn ‘tybed beth sy’n digwydd nesaf…’. Mae hyn yn cyfoethogi’r rhesymeg fod rhaid i blant fod rhan o stori, cael ffocws y dasg ar y plant. Un sgil sy’n cefnogi’r rheswm uwchben yw ‘dilyn testunau sy’n cael eu darllen iddynt gan ymateb yn briodol’ APADGOS (2015), bydd y plant yn ymateb yn briodol neu’n ddychmygol i’r hyn yr wyf am ofyn iddynt.
Penderfynaf ar weithgaredd llafar i gyd-fynd â’r stori oherwydd mae cyfleodd gwych i ymarfer ail-adrodd a dull Pie Corbett o greu map stori. Dilynir y map stori i wers yn y dyfodol lle gall y plant adrodd allan y stori o’i gof gan ddefnyddio’r map fel cymorth.

Rhan 2: Fideo
https://youtu.be/oDMf9siKscI



Rhan 3: Adfyfyrio
Yn unol â’r penderfyniad yn y rhesymeg es i ymlaen i greu gweithgaredd llafar i’r plant yn fy nosbarth. Cymerais grŵp o 6 o blant oedran 5-6 i gwblhau’r dasg. Wrth drafod gyda’r athrawes dosbarth roedd yn glir fod angen ymarfer ar greu map stori a thrafod iaith drefnol gyda’r plant. Felly nod y gweithgaredd oedd creu map stori i’r llyfr gan sicrhau bod y plant yn defnyddio geirfa fel ‘nesaf’,  ‘wedyn’, ‘ac yna’. 
Dewisaf yn bennaf y ddau sgil yma, un i’r dosbarth derbyn ac yna un i flwyddyn 1 - ‘cyfleu ystyr drwy luniau a thrwy wneud marciau’ a ‘defnyddio lluniau, symbolau, dilyniant o lythrennau a geiriau cyfarwydd i gyfleu ystyr’ APADGOS (2015). Yn bersonol trosglwyddwyd y ddau sgil yma yn berffaith i ddisgwyliadau’r gweithgaredd. Gwelais fod y dasg yn cynnig cyfleodd i ddefnyddio dull Pie Corbett o ‘Talk for Writing’ (2019), yn y gweithgaredd nodais wrth gynllunio bydd y plant ar yr ail gam allan o dri sef arloesedd wrth iddynt greu’r map stori. Er bod adroddiad yma gan Estyn (2018) yn cyfeirio at sgiliau blwyddyn dau mae’n dangos fod datblygiad y sgil yma yn bwysig, oherwydd yn sicr bydd y plant yn atgyfnerthu’r sgil wrth iddynt fynd yn hyn yn yr ysgol ‘For example, in Year 2 they use imaginative vocabulary when writing a story, using a story map as a starting point.’
Teimlaf fod y plant wedi deall y gweithgaredd wrth iddynt drefnu’r stori yn ôl digwyddiadau’r teulu, hybu’r sgil personol a chymdeithasol o rannu a chymryd tasg mewn tro. Gwelais lwyddiant wrth i’r plant defnyddio’r iaith drefnol a wnes i fodelu. Fel nodais uchod roedd elfen gymdeithasol bersonol yn plethu trwy’r gweithgaredd; er mwyn lunio’r camau roedd rhaid i bawb deall ystyr cymryd tro. Wedi hyn roedd y plant yn dda iawn yn cofio beth ddaeth nesaf.
Fy hoff agwedd o’r gweithgaredd yma heblaw am y ffaith bod y plant yn datblygu’i sgiliau llafar, oedd y defnydd o iaith naturiol rhwng y plant wrth ddisgrifio’r stori,  neu gynnig disgrifiadau pan oedden nhw’n ofnus fel y cymeriadau. Teimlaf yn hapus bod y plant wedi deall strwythur ar sut i greu map stori. Atgyfnerthodd yr athrawes hon i mi ar ddiwedd yr wythnos, gan nodi roedd y grŵp a wnes i weithio gyda wedi creu map stori yn annibynnol ar sail llyfr y thema yn gywir. Cymerais gip olwg ar y gwaith ac yn wir i chi roedd y plant wedi lluniadu lluniau i gyd-fynd a chamau’r stori.
Fel pob darn o waith mae rhaid cael ambell i elfen o bethau negatif, neu bethau a wnaeth ddim mynd fel oeddech yn disgwyl. Teimlaf gall agweddau o’r gweithgaredd wedi llifo yn fwy oherwydd diffyg cynllunio drylwyr ar gyfer agweddau megis cwestiynu. O ran pethau cyffredinol, nid oedd pob unigolyn yn gwrando’n astud felly nad oeddwn yn gallu dweud yn bendant bod yr unigolyn yna wedi deall. Er atgyfnerthodd yr athrawes bod y grŵp wedi gwneud gwaith arbennig, efallai dilyn patrwm ei gyfoedion roedd y plentyn yn ei gwneud.
Yn bersonol nad oedd y cyfleodd i ddatblygu’r iaith cystal â beth yr oeddwn yn disgwyl. Disgwyliais i’r plant fod allu datblygu defnyddio dychymyg yn fwy neu sgil fwy penodol yn gysylltiedig ag iaith stori. Efallai fy nghamgymeriad i oedd y digwyddiad hwn oherwydd nad oeddwn yn pwysleisio agweddau arall yn ystod y dasg. Ffocws iaith y gweithgaredd oedd trefnu ar lafar gan ddefnyddio camau stori. Yn ddelfrydol nid oedd y sgil yn cael ei ddatblygu’n llwyr nes i’r plant cyflawni’r dasg o adrodd y stori nôl. Cyn i’r plant allu gwneud hyn roedd rhaid adeiladu ar y map stori, ychwanegu ystumiau i gefnogi’r lluniau ac yna bydd y plant yn barod ac yn hyderus i adrodd y stori.
Wrth wylio’r fideo nodais fy mod i heb ddefnyddio’r llyfr i’r gorau ag y gallai i gyfoethogi gwaith y plant. Teimlaf os oedd y plant wedi gweld y lluniau’n fwy efallai fydden nhw wedi atgyfnerthu’r stori mewn lluniau/marciau gwahanol. Gallaf fod wedi gwneud mwy o ddefnydd gyda’r stori, efallai ei hail-ddarllen yn ystod y gweithgaredd er mwyn i’r plant gael clywed. Gofyn i’r plant beth oedd y sŵn yn gysylltiedig â’r lluniau, sicrhau nid dim ond ail ysgrifennu/trefnu yr oeddent yn gwneud.
Agwedd gallai fod wedi datblygu’n fwy yn ystod y gweithgaredd yw’r ffordd yr oeddwn yn darllen y llyfr. I ddenu sylw ac i sicrhau ymateb gan y plant mi ddylai fod wedi cynyddu fy nefnydd o fynegiant wynebol. Cymeriadu’r llyfr yn fwy, newid tôn llais i gyfleu ofn neu bryder. Ychwanegu llais i’r cymeriadau i sicrhau ymglymiad y plant i’r dasg.
Nodais a meddyliais am sawl ffordd i wellhau’r dasg a chynllunio ar gyfer tasgau tebyg yn y dyfodol. Teimlaf gallaf fod wedi ychwanegu mwy o gyfleoedd pwrpasol i ddatblygu sgiliau iaith, nid un unig y sgil ffocws ond plethu sgiliau arall i mewn i’r dasg. 
Defnyddiais cyn lleied o’r llyfr yn ystod y dasg i gefnogi’r plant felly byddai’n nodi hyn fel targed ar gyfer tasgau dilynol o’r math yma. Sicrhau defnydd da o’r stori nid yn unig wrth ddarllen ond yn ei defnyddio o fewn y dasg a osodwyd.
Ffordd ymlaen arall i’r dasg yma bydd newid strwythur y gweithgaredd, dechrau gyda lluniau i drefnu a’i gysylltu gyda’r sain gychwynnol. Yn dilyn y dasg yma bydd i greu’r map stori, teimlaf bydd hyn yn cymorth i’r plant er mwyn adeiladu’n fwy ar y sgil o ailadrodd y stori.
Darllenais pwer-bwynt cyhoeddwyd gan Gyngor Sir Castell Nedd a Phort Talbot a CBAC (2013) ynglŷn â chefnogi dysgwyr gydag anawsterau. Cytunodd y pwer-bwynt gyda fy ffordd ymlaen o gysylltu lluniau a’i sain gychwynnol; oherwydd nodir ei bod yn bwysig i blant ag Anghenion Dysgu Ychwanegol i allu adnabod y sain gychwynnol fel pwynt dechrau, ac yna’n adeiladu i adnabod y sain olaf i gyfuno’r geiriau.
Cyn dechrau’r dasg a osodwyd, gallaf ofyn i’r plant am ba eiriau nad ydynt yn siŵr o, eto’n sicrhau fod y plant yng nghlwm a’r dysgu. Ail-adrodd a seinio allan y geiriau yma i atgyfnerthu trefn y stori. Heb hyn efallai na fydd disgyblion gallu is yn medru ei chyflawni.
Pwynt arall nodaf fel ffordd ymlaen yn dilyn o waith Pie Corbett yw cysylltu ystumiau gyda lluniau’r stori. Defnyddiwyd y sgil/cam yma ar ôl i’r gwaith darllen ac ymarfer adrodd ar y cyd. I blant gydag anawsterau gall y symudiadau fod o ffydd enfawr iddynt oherwydd mae’n dangos ac yn cadw trefn i’r stori yn ogystal yn gymorth i blant heb anawsterau.
Nodais yn fy rhesymeg taw un bwriad i’r dasg oedd gwneud defnydd o’r geiriau odano, drosto, odani, drosti yn ystod y dasg. Ni fedrais gyflawni hyn felly nodaf taw ffordd ymlaen arall gall fod i wneud mwy o ddefnydd; trwy gysylltu symudiadau Pie Corbett eto gyda symudiadau arferol wedi’i greu gan y grŵp o blant.
Gwelir hefyd yn fy rhesymeg bod yna siawns i ddefnyddio a thynnu sylw i atalnodi. Os byddai’n gwneud y dasg eto gyda’r ffocws ar atalnodi bydd rhaid newid ystod oedran y plant i flwyddyn 1. Rheswm dros hyn yw, nad yw’r sgil o ychwanegu ebychnod yn ymddangos nes blwyddyn 1 ‘defnyddio iaith sy’n gysylltiedig ag ysgrifennu, e.e. gofynnod, priflythyren, ebychnod.’ APADGOS (2008). Yn sicr os oedd plant derbyn o allu uwch yn y dosbarth neu grŵp a dewiswyd mi fyddai’n gallu gwneud y dasg gyda nhw hefyd. Gweithgaredd gall adeiladu ar hyn yw Kung Fu Atalnodi, gwelir y clip fideo am esiampl (<https://www.youtube.com/watch?v=leDyBCIros4> ). Mae’r symudiadau a synau yn cysylltu gyda siâp yr atalnod penodol, cyfoethogi gwaith ysgrifenedig o ffurfio’n gywir ac yn cysylltu i’r maes dysgu Sgiliau Iaith, Llythrennedd a Chyfathrebu.
Defnyddiais cyn lleied o’r dull gwestiynu i’r plant felly yn ystod y cyfle nesaf byddai’n manteisio ar hyn. Yn sicr gofynnais ambell i gwestiwn ond nid cwestiynau a oedd wedi’i gynllunio er mwyn datblygu a chynyddu dealltwriaeth y plant.  Gall cwestiynu nid yn unig fod yn gymorth i’r plant ond yn gymorth i mi oherwydd rwy’n gallu gweld yn glir pa ddisgyblion sydd ddim wir yn deall y stori neu gysyniad y gweithgaredd. Mae’n hynod o bwysig i gwestiynu ac i wrando ar ymatebion y plant, gall rhai ymatebion ysbrydoli trafodaeth am y llyfr. Bwriadaf ddefnyddio cwestiynau caeedig ac agored oherwydd wrth fodelu gofyn y cwestiwn yn gywir megis ‘Oedd ofn ar y teulu o’r arth?’ byddai’n  gallu modelu neu addasu ateb yr unigolyn i fod yn ymateb cywir megis; oes neu nac oes, oedd neu nac oedd,  ydy neu nac ydy ac yn y blaen. 

